tomron87/hebrew-wikipedia-sentences-corpus huggingface dataset:
על פי התאוריה, ברוב העולם אוכלים מזון מהחי שלא לצורך הישרדות, אלא מתוך בחירה, והבחירה נובעת ממערכת אמונות טבועה ושלטת – קרניזם.
בשונה מטבעונות או צמחונות, הקרניזם לרוב אינו מורגש, ונתפס כדרך העולם ולא כמערכת אמונות ביחס לעולם.
קרניזם מתואר כמערכת אמונות משותפת ופרקטיקות שמשקפות אמונות אלה; במובן זה הוא אידאולוגיה, והמונחים 'מערכת אמונות' ו'אידאולוגיה' משמשים לחלופין לתיאורו.
בתרבויות המערב רק חלק קטן מבין אלפי מיני בעלי החיים הניתנים לאכילה מסווג כאכיל.
יש יותר טאבואים על אכילת בשר מאשר על כל המזונות האחרים יחד.
קבוצת החיות האכילות משתנה מתרבות לתרבות.
כך למשל, בסין ובתאילנד יש האוכלים חתולים וכלבים, ואילו ברוב מדינות המערב אכילת חתולים וכלבים נחשבת מקוממת.
מצד שני, במדינות המערב אוכלים פרות ותרנגולים, שהם יצורים סֶנטִיֶינטִיים (יצורים שביכולתם להרגיש מצוקה או רווחה נפשית או פיזית) בדומה לחתולים, ואוכלים חזירים, שהם אינטליגנטיים לפחות כמו כלבים.
החלוקה התרבותית לחיות אכילות ולא-אכילות נחשבת שרירותית ביסודה, משום שלא אחת קשה לייחס אותה לתכונות אובייקטיביות כמו ערך תזונתי או זמינות.
לפי ג'וי, חלוקה זו נובעת מאמונות ומסורות חברתיות, שהן חלק ממערכת האמונות הקרניסטית באותה תרבות.
הסיווג כבעל חיים אכיל קובע את הייצוג המנטלי של אותו בעל חיים אצל בני האדם, ובעלי החיים הנאכלים מתוארים באותה תרבות כנטולי אינדיבידואליות – לא "מישהו" אלא "משהו", יצורים טיפשים ולא מודעים, ובעלי יכולת נמוכה לחוש סבל, ותיאור זה מקל על אכילתם.
לדוגמה, ברוב מדינות המערב אווזים הם חיות מאכל, ולעומתם ברבורים, ששייכים גם הם למשפחת הברווזיים ולאותה תת-משפחה, לרוב אינם נחשבים אכילים.
בהתאם לכך היחס לאווזים שונה מהיחס לברבורים: אווזים נחשבים חסרי אינטליגנציה ומופיעים בביטויים כסמל לטיפשות, ובהתאם לכך התעשיות שמשתמשות באווזים הן אכזריות במיוחד, כדוגמת ייצור פוך מנוצות אווז וייצור כבד אווז שומני על ידי פיטום.
ברבורים לעומתם, נחשבים יצורים אציליים וזוכים לאמפתיה מצד בני האדם.
חמלה על בעלי חיים ופרדוקס הבשר
ברוב התרבויות קיימים ערכים נגד אכזריות כלפי בעלי חיים.
הורים מחנכים את ילדיהם לא לפגוע בחיות, ורוב האנשים מתקשים לראות אכזריות כלפי בעל חיים וזועמים כשמתפרסם אירוע של התעללות בחיה.
ערכים אלה מתבטאים בנורמות הכתובות, וברוב מדינות המערב קיימים חוקים נגד התאכזרות לבעלי חיים.
מנגד, אכילת בעלי חיים כרוכה בגרימת סבל והרג, ועומדת בסתירה לערכים אלה.
סתירה זו מכונה גם "פרדוקס הבשר" – הדיסוננס הקוגניטיבי בין אכילת בשר לבין חמלה על בעלי חיים.
על פי ג'וי, מנגנוני ההגנה שבאידאולוגיה הקרניסטית נועדו לעמעם דיסוננס זה.
גם אנשים שאינם אוהבי חיות מגיבים רגשית למראה סבל של בעלי חיים.
מחקרים בדקו את התגובה הפיזיולוגית לתמונות כאלה על ידי מדידת מוליכות העור, תנועות שרירי הפנים (בפרט שריר הקוֹרוּגָטוֹר – שריר קטן שמכווץ את הגבות ונמצא כי יש לו מתאם גבוה עם ביטוי של רגשות חיוביים ושליליים כלפי דבר מה) ופעילות באזורי המוח הקשורים לאמפתיה.
כל הנבדקים הגיבו למראה בעל חיים סובל, בעוצמה זו או אחרת.
נראה שיכולת ההזדהות האנושית עם בעלי חיים היא מולדת, אך משתנה בהתאם להתניות תרבותיות, רמת האמפתיה הבסיסית של האדם, וגם אינטרסים תועלתניים.
אחד המחקרים בדק אמפתיה של מספר קבוצות בני אדם לבעלי חיים במצוקה, וביניהם אנשים שמתפרנסים מגידול בעלי חיים; מגדלי בעלי החיים הגיבו לסבל של תרנגולים וכבשים בצורה חלשה יותר מהקבוצות האחרות, ובצורה חזקה כמו בקבוצות האחרות למראה קרנף ניצוד.
מצד שני, נמצא שאינטראקציה חיובית קרובה עם בעל חיים מעלה את רמת "הורמון האהבה" אוקסיטוצין, שמעורב בהרגשת ביטחון וקשר חם עם הזולת, ומורידה את רמת הורמון המתח קורטיזול בדם.
האמפתיה לבעלי חיים, המשותפת לאנשים רבים, עומדת בבסיס "פרדוקס הבשר".
על פי התאוריה, קיימים בקרניזם מנגנוני הגנה אישיים ופרקטיקות חברתיות שמגשרים על הפער בין חמלה על בעלי חיים לבין אכילתם.
משולש ההצדקה – נורמלי, טבעי ונחוץ
אחד הנדבכים בתאוריה של ג'וי הוא יישום "שלושת ה-Nים" שהצדיקו את העבדות ואידאולוגיות אחרות – Normal, Natural and Necessary, כלומר נורמלי, טבעי ונחוץ – לאידאולוגיה הקרניסטית.
בדומה לאידאולוגיות שהצדיקו לאורך ההיסטוריה את העבדות, מכיוון שלפיהן היא נורמלית, טבעית ונחוצה, כך גם לפי האידאולוגיה הקרניסטית – אכילה מהחי היא נורמלית, טבעית ונחוצה.
"נורמלי" הוא מה שמקובל בנורמות של האידאולוגיה השלטת.
דרך החיים של המיינסטרים נתפסת לרוב כהשתקפות של ערכים אוניברסליים, אך למעשה מה שנחשב נורמלי הוא האמונות וההתנהגות של הרוב, ורוב בני האדם אוכלים מהחי.
"טבעי" הוא הפרשנות של אידאולוגיות שליטות לטבע ולהיסטוריה – אידאולוגיות שליטות מביטות על קטע ההיסטוריה שמאשר את תפיסתן ופיסת הטבע המתאימה להן, ומגדירות אותם כטבעיים.
כך למשל האידאולוגיה הקרניסטית שואבת הצדקה מהתזונה של טורפים.
"נחוץ" הוא מה שנחוץ על פי המוסכמות של האידאולוגיה, כדוגמת המוסכמות שחייבים לאכול מהחי כדי להיות בריאים, או שמזון מהחי הוא יותר אקולוגי.
ברוב החברות, המוסכמות של האידאולוגיה השלטת מתקבלות כמעט ללא עוררין וללא בדיקת עובדות.
תופעה נוספת שג'וי כוללת במסגרת הקרניזם היא הפער התודעתי.
אצל רוב בני האדם קיימת דיסוציאציה - פער תודעתי - בין הבשר שעל הצלחת לבין היצור החי שהיה פעם.
ברמה מסוימת, אנשים יודעים במה כרוך ייצור בשר, אבל בוחרים לא לחשוב על כך עד הסוף.
פער תודעתי זה הוא בחלקו תוצאה של התניה תרבותית; מוצרים מהחי נמצאים מכל עבר, אך חיות משק כמעט אינן נראות ואינן נוכחות בתודעה.
חיות התעשייה זוכות להתייחסות פחותה יותר של התקשורת בהשוואה לחיות אחרות, ומרבית תוכניות הטלוויזיה והמגזינים מתמקדים בחיות בר או חיות מחמד ולא בחיות הנאכלות.
לפי ג'וי ואחרים, השפה שואפת להרחיק את המוצר מבעל החיים - כך למשל אומרים "בשר" ולא "גווייה", "אכילה מהחי" ולא "אכילת בעלי חיים".
קרול אדמס כינתה זאת "הרפרנט הנעדר" - מדברים על חיה, נוגעים בחיה, אך היא עצמה לכאורה נעדרת.
המראה החיצוני של המוצרים על המדפים לא מזכיר את בעל החיים.
אנשים רבים מתקשים לאכול מוצרים מהחי שמזכירים את החיה, לכן חלקי גוף שקשורים בחיים ובאישיות כמו עיניים, פנים או מוח, לרוב לא נמכרים, ורוב בעלי החיים משווקים ללא ראש.
פער זה מוכר לתעשיות בעלי החיים.
למשל, מאמר במגזין של תעשיות הבשר מזהיר את היצרנים: "לספר ללקוחה שצלעות הטלה שהיא קנתה היו חלק מהגוף של אחד מהיצורים הנחמדים שמשתובבים באביב בשדות, זאת דרך די בטוחה להפוך אותה לצמחונית".
על פי ג'וי, הפער התודעתי חוסם את המודעות למציאות, ובכך חוסם גם את המחשבות והרגשות האמיתיים על מציאות זו.
לעיתים, כשאנשים מקבלים תזכורת על בעל החיים, הפער התודעתי מתאחה, כפי שהוצג במתיחה בסופרמרקט בברזיל: בחנות הוצבה מכונה מדומה לייצור נקניקיות, ושלט עם כתובת "נקניקיות חזיר טריות"; אנשים טעמו את הנקניקיות וביקשו לקנות, אבל אז נגמר כביכול הבשר במכונה, המוכר הלך להביא בשר וחזר עם חזרזיר בידיו.
הוא הכניס את החזיר למכונה וצרחות בקעו מתוכה; הקונים התחלחלו וירקו את מה שרגע לפני כן ערב לחיכם.
טעמן של הנקניקיות לא השתנה, אך הפער הקוגניטיבי בין האוכל לבין בעל החיים התאחה.
קרניזם ברוב התרבויות מחלק את בעלי החיים לקטגוריות, ועל פי ג'וי בעלי החיים האכילים נתפסים כאובייקטים מופשטים, פרטים בקבוצה שלגביה יש הנחות מכלילות; למשל, פרה היא פרה וכל הפרות אותו דבר.
בני אדם לא נולדים עם ייצוגים מוחיים אלה, הם נבנים כתוצאה מהתניה תרבותית והם משתנים מתרבות לתרבות.
על פי חוקרי התנהגות בעלי חיים כגון ג'פרי מסון וג'ונתן בֶּלְקוֹם, לחיות המאכל מיוחסות ללא הצדקה אובייקטיבית תכונות של טיפשות, אדישות ונלעגות.
הכחשה של יכולת שכלית ורגשית אצל בעלי חיים היא אחת הדרכים שמפחיתות את הדיסוננס הקוגניטיבי ומקלות על אכילת בשר ללא תחושת אי נוחות.
מחקר שבדק זאת הציג לנבדקים תמונות של כבשה או פרה באחו, עם תיאור אחד משניים: תיאור אחד היה שהחיה תבלה את רוב זמנה באחו עם שאר העדר, והתיאור השני שהחיה תישלח לבית מטבחיים, תישחט ותיחתך, וחלקיה יישלחו לסופרמרקטים.
התוצאות היו שכאשר ניתנה לנבדקים תזכורת על גורלה הרע של החיה, הם נטו לייחס לה פחות מודעות ורגשות.
הכחשת מודעות אצל החיה גברה כשצלחת הבשר הייתה מונחת בפועל לפני הנבדקים והם ציפו לאכול.
דרך אחרת שמפחיתה את הדיסוננס היא ייחוסה של יכולת סבל מופחתת לבעלי החיים האכילים.
מחקר שבדק זאת הציג לנבדקים חיות לא מוכרות, שהוצגו כחיות לבשר.
הנבדקים ייחסו לחיות אלה יכולת נמוכה לחוש סבל לעומת חיות אחרות, והירידה הנתפסת ביכולת לחוש סבל החלישה את המעמד המוסרי של אותן חיות בעיני הנבדקים.
ישנם זרמים דתיים שבהם מתבטאת תפיסה זו בפרשנות שלפיה החיה שמחה להיאכל.
על פי ג'וי, אין די באי-נראות מחשבתית; אידאולוגיות שליטות זקוקות לאי-נראות פיזית ומחזיקות את קורבנותיהן מוסתרים, ובכך מחוץ למודעות הציבורית.
למשל, מאות מיליארדי חיות נשחטות בתעשיות בעלי החיים בעולם מדי שנה (מתוכן מאות מיליונים בישראל).
התוצרים שלהן וחלקי גופן מצויים על המדפים בחנויות ובמקררים הביתיים, אך בעודן חיות כמעט אין רואים אותן.
לדברי ג'וי, "יש חוזה בלתי כתוב בין היצרן לצרכן, לא לראות, לא לשמוע ולא לדבר.
היצרן מורה לצרכן לא להביט, והצרכן מסיט עיניים".
למשל, בתגובה לתביעה הייצוגית בעקבות תחקיר אדום אדום ששודר ב"כלבוטק" ב-2012, השיבה חברת "תנובה", בעלת בית המטבחיים: "מידע מסוג זה הוא בדיוק המידע שצרכנים מעוניינים שיוסתר ויורחק מהם.
זאת, על מנת לאפשר להם ליהנות מהמוצר ולענג את חיכם תוך הדחקת המחשבה, כי תענוג זה כרוך בגרימת סבל ליצור חי".
בחוזה לא-כתוב זה נִבְעים סדקים, ותזכורות מתעשיית בעלי החיים מגיעות לעיתים מתחקירים סמויים.
לפי התאוריה, הממסד האידאולוגי חותר לאטום סדקים אלה על ידי ניסיון לערער על אמינות התחקירים הסמויים, ובעזרת חוקים נגד תחקירים סמויים.
בארצות הברית פעולות שנועדו לפגוע בתעשיית בעלי החיים או ברווחיה, כדוגמת צילומים בלתי מורשים בתוך לולים או רפתות, מוגדרות בחוק פעולות טרור.
במספר מדינות בארצות הברית נחקקו חוקים המכונים אג-גאג (קיצור של agriculture gag - חוקי השתקה של חושפי עוולות בתעשיית בעלי החיים), שמאפשרים להטיל עונשי מאסר על צילום בלתי מורשה בתעשיות המזון מהחי.
תרומתה של מלאני ג'וי לחקר יחסי האדם ובעלי החיים היא מתן מסגרת לתופעות ידועות.
האמפתיה לבעלי חיים, קטלוג בעלי החיים, הדיסוננס הקוגניטיבי ושאר התופעות, כבר נידונו ונחקרו; חדשנותה של ג'וי היא בהבחנה שהתופעות הללו הן היבטים שונים של מערכת אמונות אחת.
גיברט ודֶזולנייה תיארו קרניזם כ"מושג תיאורי עם השתמעות ערכית", שכן קרניזם הוא רק תיאור מאוחד של תופעות ידועות, אך עצם התיאור מציף סוגיות ערכיות.
מושג הקרניזם כאידאולוגיה כוללת התקבל בשיח האקדמי על יחסי אדם ובעלי חיים, ואין ביקורת אקדמית על קיומה של האידאולוגיה.
הקרניזם נידון במאמרים אקדמיים ובמחקרים ומופיע במספר אנציקלופדיות.
בשיח החוץ-אקדמי על יחסי אדם ובעלי חיים, המונחים "קרניזם" ו"קרניסט" נטמעו במהירות, משום שהמונחים "קרניבור", "אומניבור" או "אוכל בשר" לא משקפים, לטענת ג'וי, את העמדות שנלוות לתזונה זו.
בציבור הרחב המונח לא מוכר; נראה שהוא משמש בעיקר בקרב טבעונים לתיאור אנשים שאוכלים בשר, ומתפרש לעיתים בטעות כשם נרדף לתזונה מהחי או ככינוי גנאי.
רוב אוכלי הבשר לא מגדירים עצמם כ"קרניסטים" ולא רואים באכילת בשר אידאולוגיה אלא תופעה טבעית או מוסכמה חברתית פשוטה.
הלנה פדרסן (Pedersen) מאוניברסיטת מלמו תהתה האם נכון להתייחס לכל אוכלי הבשר כקבוצה , מאחר שעשויים להיות סוגים רבים של אוכלי בשר, שלכל אחד מהם סיבות אחרות לאכילת בשר.
תומכי גישת האבולישניזם, ובראשם גארי פרנציון, קוראים לחיסול תעשיית בעלי החיים ואינם מקבלים את מושג הקרניזם.
לדעתם, המושג תומך בעקיפין בגישת שיפור התנאים, בכך שאינו קורא לחיסול תעשיית בעלי החיים ואינו תומך במפורש בטבעונות.
הרולד הרצוג גורס שקטלוג בעלי החיים לקבוצות תועלתניות, ובהתאם לכך האמפתיה השונה לכל קבוצה, אינו שרירותי, אלא נובע מאינטואיציה אנושית.
קרניבל קרוז ליין היא אחד מעשרה מותגי השייט של קבוצת קרניבל, מפעילת הספינות הבריטית-אמריקאית הגדולה בעולם.
ב-2018 הוערך כי חברת קרניבל קרוז ליין מחזיקה בנתח שוק של 8.9% מרווחי תעשיית השייט וכ-22% מנתח השוק של מספר הנוסעים.
החברה מחזיקה בצי הספינות הגדול ביותר בקבוצת קרניבל - 25 ספינות.
הספינות מניפות דגלי נוחות, כלומר, המדינה בה הן רשומות שונה מן ההשתייכות הלאומית של החברה.
מתוך צי הספינות, 17 מהספינות מניפות את דגל פנמה, 6 מניפות את דגל הבהאמס ו-2 ספינות את דגל מלטה.
בסיס הצי נמצא במיאמי, פלורידה, ארצות הברית.
השליטה המנהלית בחברה נעשית על ידי המחלקה הצפון אמריקאית של קבוצת קרניבל, הממוקמת בדורל שבפלורידה.
הפורמט של קרניבל הוא להציע קרוזים קצרים וזולים יחסית.
עיצוב הספינות והבידור בהן הם בסגנון לאס וגאס.
הסימן המסחרי של החברה הוא ארובה המעוצבת כמו זנב לוויתן, בצבעי אדום, לבן וכחול.
קרניבל קרוז ליין נוסדה בשנת 1972 על ידי תד אריסון.
כדי לממן את ההשקעה, פנה אריסון למשולם ריקליס, הבעלים של החברה האמריקאית "שירותי תיירות בינלאומיים" (American International Travel Service).
אריסון וריקליס הקימו את החברה החדשה כחברה בת של "שירותי תיירות בינלאומיים", במטרה שזו תשווק ותקדם את היוזמה החדשה.
בשנת 1974, בשל בעיות רגולטוריות, מכר ריקליס לאריסון את חלקו ב"שירותי תיירות בינלאומיים" במחיר של דולר אחד, בכפוף לכך שאריסון יישא באחריות לתשלום חובות החברה.
הפיצול אפשר לאריסון לקשור קשרים עסקיים עם סוכני נסיעות עצמאיים.
הוא קידם את מסלול נסיעות השייט לצעירים, אשר הצליח מאוד מבחינה כספית.
עד שנת 1975 הייתה בבעלות החברה רק ספינה אחת, ה"מרדי גרא".
בהמשך רכשה החברה ספינות נוספות.
בשנת 1996 הייתה הספינה "גורל של קרניבל" לספינת הנוסעים הראשונה בעולם שמשקלה עלה על 100,000 טון.
בשנת 2001, השתתף רוברט ה.
דיקינסון, בזמנו נשיא החברה, בסדרה הדוקומנטרית "חזרה לרצפה" (Back to the Floor) של ה-BBC.
הוא עבד בקומות הצוות הנמוכות ביותר על הספינה "הדמיון של קרניבל", כשהוא מחופש ל כמנקה רומנייה.
בשנת 2004 הזמינה קבוצת קרניבל תוכנית פיתוח לספינות חדשות במשקל 200,000 טון, אולם הפרויקט לא יצא לפועל.
ב-21 בספטמבר 2009 נכנסה לשירות הספינה "החלום של קרניבל", שמשקלה היה 128,000 טון.
בשנים הבאות נוספו לחברה עוד מספר ספינות.
בינואר 2017 התמנה מיכאל תמם למנכ"ל של קרניבל אסיה, כדי לפקח על הפעילויות בסין ובאזור.
באסון של הוריקן קתרינה, 3 מהספינות של קרניבל נשכרו על ידי ממשלת ארצות הברית לשישה חודשים, כדי לשמש בית מגורים זמני.
כתוצאה מכך בוטלו המסעות שתוכננו להן.
"הולידיי" עגנה במוביל, אלבמה, ולאחר מכן בפסקאגולה, מיסיסיפי, וה"אקסטזי" וה"סנסציה" עגנו בניו אורלינס, לואיזיאנה.
הסכם זה עלה 236 מיליון דולרים.
על החוזה נמתחה ביקורת רבה, משום שהספינות לא היו מלאות, וחברת קרניבל קרוז ליין קיבלה בעבור ההשכרה יותר כסף מסכום הרווחים המופק מהפעלתן במשך שישה חודשים במסלול הקבוע שלהן.
החברה כפי שנמסר, שילמה משכורות של פחות מ-1.5$ לשעה לעובדים עם רווח קטן "כלא קיים", כמו חופשות או ימי מחלה מינימליים.
המשכורות החודשיות הגבוהות ביותר הגיעו ל-1,300$.
לשכר של העובדים נוסף טיפ, ועובד לשעבר של קרניבל ציין שעובד קיבל עד 95% מהמשכורת שלו מהטיפים.
העובדים דיווחו שתנאי עבודה היו כל כך מאומצים כמו משמרות של 14 שעות ללא ימי חופשה.
באוקטובר 2013 קצבת הגמלאות נשללה.
ב-19 בספטמבר 1999, בדרך מקוזומל, מקסיקו לטמפה, פלורידה, פרצה שרפה בחדר המנועים של "קרניבל טרופיקל".
בעודה מושבתת במפרץ מקסיקו, הספינה נפגעה מהסופה הטרופית הארווי, אף אחד מהצוות ומהנוסעים לא נפגע.
הספינה נמכרה מאוחר יותר ושמה שונה ל"אושן דרים".
ב-8 בנובמבר 2010, פרצה אש בחדר הגנרטורים של הספינה "קרנבל ספלנדר" והיא אבדה את רוב מקורות האנגיה.
הספינה נסחפה לחוף המערבי של מקסיקו.
אחרי כן, הספינה נגררה לסן דייגו.
ב-10 בפברואר 2013, פרצה שרפה בחדר המנועים של ה"קרנבל טריומף", בעת שעל סיפונה שהו 3143 נוסעים, הספינה נסחפה 4 ימים במפרץ מקסיקו.
האש בחדר המנועים הובילה להפסקת חשמל על הספינה הנסחפת, וגרמה לביוב לצוף בספינה.
התקשורת כינתה את החוויה הקשה "שייט הקקי".
הספינה נגררה למוביל, אלבמה, שם עגנה ב-14 בפברואר.
בבירור משפטי שנערך לאחר מכן, המסמכים של קרניבל גילו שבעיות תחזוקה מרובות בגנרטורים, היו הגורם שהוביל להתרחשות השרפה.
ב-14 במרץ 2013, התרחשה תקלה בגנרטור החירום של ה"קרניבל דרים" בעת שעגנה בפילסבורג, סן מרטן.
הספינה הייתה אמורה לעזוב את הנמל ב-5 אחר הצהריים ביום האתמול.
משמר החופים של ארצות הברית מסר שהם ידעו שהספינה חוותה בעיות בגנרטור.
חברת קרניבל הכריזה שהנוסעים יוטסו בחזרה לפלורידה.
בבוקר של ה-15 במרץ 2013 ה"קרניבל לגנד" סבלה מבעיה מכנית עם אחד מהמדחפים בזמן השייט.
החברה ביטלה את העצירות המתוכננות של הספינה בבליז וגראנד קיימן, והספינה חזרה לטמפה, פלורידה במהירות נמוכהשל 19 קשר, (המהירות הרגילה של הספינה היא 24 קשר).
ב־27 בדצמבר 2015, חשמלאי שעבד על "אקסטזי קרנבל" נמחץ למוות בזמן שעבד במעלית.
התאונה זכתה לפרסום רב לאחר שפורסם סרטון תיעוד ברשת.
בפברואר 2018, פרצה סדרת קטטות על ה"קרנבל לגנד".
הצוות ספג ביקורת על כך שהם לא הכילו את הקטטות והפעילו כוח כבד נגד הנוסעים.
ב -3 במאי 2018, התפוצץ צינור במערכת כיבוי האש של "דרים אוף קרניבל" והציף 50 חדרים.
בנובמבר 2018, ה"קרנבל סאנשיין" חוותה בעיה טכנית שגרמה לספינה לנטות במשך כדקה אחת.
ב־29 בדצמבר 2018, סירת הצלה מספר 28 בספינת ה"קרנבל דרים" השתחררה מסיבות לא ידועות ונפגעה.
החברה החליטה לנטוש את סירת ההצלה בים ולרכוש אחרת במקומה.
איש לא היה אז על סיפון ההצלה ולא דווח על נפגעים.
ב-20 בספטמבר 2019, בעת שעברה בתעלת פנמה, ה"פנטזיה קרניבל", התנגשה בקיר התעלה וספגה נזק בגשר הפיקוד האחורי.
ההתנגשות אירעה בעת הורדת מפלס המים בתעלה.
הספינה לא נעה אז בכחות עצמה אלא נעזרה בספינות גרר של תעלת פנמה.
התאונה התרחשה במהלך 10 ימי השייט בתעלת פנמה.
ב -20 בדצמבר 2019, ה"גלורי קרנבל" התנגשה עם ה"קרנבל לגנד" בתוך נמל קוזומל, מקסיקו; אדם אחד על סיפון ה"קרנבל גלורי" ספג פציעה קלה.
ספינה סדרה משרתת בקרניבל טוןקיבולת נוסעים נמל בית דגל הערות תמונה האופק של קרניבל וויסטה 2018-עדיין משרתת 133,500 טון3,934 ברצלונה, ספרד
ניו יורק סיטי, ניו יורק
ממיאמי ב-20 בספטמבר 2018 אחותה של הקרניבל וויסטה.
קרניבל וויסטה וויסטה 2016–עדיין משרתת 133,500 טון3,934 מיאמי, פלורידה
מ-23 בספטמבר 2018 הספינה הגדולה ביותר שנבנתה במספנת פינסנטיירי עבור קרניבל קרוז ליין.
הבריזה של קרניבל חלום 2012–עדיין משרתת 128,000 טון3,690 גלווסטון, טקסס
מ-30 בספטמבר 2018 הספינה הגדולה ביותר שנבנתה על ידי פינסנטיירי עבור קרניבל קרוז ליין אחרי הוויסטה.
מ-5 במאי 2019 הספינה הגדולה ביותר שנבנתה על ידי פינסנטיירי אחרי הבריזה של קרניבל".
| הספינה הגדולה ביותר שנבנתה על ידי פינסנטיירי אחרי הקסם של קרניבל".
הפאר של קרניבל פאר 2008–עדיין משרתת 113,300 טון3,012לונג ביץ', קליפורניה
מ-11 בדצמבר 2019 הספינה היחידה מסוגה מכיוון שבמקור הייתה אמורה להימסר ל"קוסטה" ולא לקרניבל.
החופש של קרניבל כיבוש 2007– עדיין משרתת 110,000 טון2,980 גלווסטון, טקסס העצמאות של קרניבל כיבוש 2005–עדיין משרתת 110,000 טון2,980פורט קנאברל, פלורידה הגבורה של קרניבל כיבוש 2004– עדיין משרתת 110,000 טון2,980גלווסטון, טקסס
מ-2 במרץ 2019 הכיבוש של קרניבל כיבוש 2002–עדיין משרתת 110,000 טון2,980 פורט לודרדייל, פלורידה
מ-5 במאי 2019 הנס של קרניבל רוח 2004– עדיין משרתת 88,500 טון2,124טמפה, פלורידה נבנתה במקור לקרוזים בפנמה.
האגדה של קרניבל רוח 2002–עדיין משרתת 88,500 טון2,124(מאפריל עד ספטמבר)
סיאטל, וושינגטון, הונולולו, סידני, מלבורן נבנתה במקור לקרוזים בפנמה.
הגאווה של קרניבל רוח 2002–עדיין משרתת 88,500 טון2,124בולטימור, מרילנד נבנתה במקור לקרוזים בפנמה ובעבר היוותה כספינת הדגל של החברה.
הרוח של קרניבל רוח 2001- עדיין משרתת 88,500 טון2,124 סידני, אוסטרליהנבנתה במקור לקרוזים בפנמה.
הניצחון של קרניבל גורל/ כיבוש 2000–עדיין משרתת 101,509 טון2,754 מיאמי, פלורידה ספינה מסדרת גורל משופצת.
הניצחון של קרניבל גורל / ניצחון 1999–עדיין משרתת 101,509 טון2,754 ניו אורלינס, לואיזיאנה ספינה מסדרת גורל משופצת.
הזריחה של קרניבל גורל / זריחה 2013–עדיין משרתת 102,853 טון3,002 פורט קנאברל, פלורידה
מ-18 במאי 2019 במקור שירתי כ"גורל של קרניבל" בין 1993 עד 2013 הגן עדן של קרניבל פנטזיה 1998–עדיין משרתת 70,376 טון2,056 טמפה, פלורידה במקור, גן עדן ההתעלות של קרניבל פנטזיה 1998–עדיין משרתת 71,909 טון2,130 ג'קסונוייל, פלורידה
מ-16 במאי 2019 בג'קסונוויל במקור, אקסטזי הפנטזיה של קרניבל פנטזיה 1990–עדיין משרתת 70,367 טון2,056 מוביל, אלאבמה במקור, פנטזיה
האופק של קרניבל יישלח במרץ 2018
עוד שתי ספינות מסדרת הגורל משייטות בשביל חברת האחות של קרניבל קוסטה והן קוסטה "פורטונה" וקוסטה "מגיקה"
ה"ניצחון ואחותה משופצות ולכן להם יש 2 קומות מכול ספינה אחרת מסדרת הגורל.
עוד 2 ספינות מסדרת הרוח משרתות לקוסטה האטלנטיקה וה"מדיטרנה".
עוד ספינה אחת מסדרת החלום משרתת בקוסטה ה"דיאדמה".
המסעדות שקרניבל מציעה על כל ספינותיה הם: ג'י ג'י מטבח אסייתי, הסטייקהאוס של קרניבל, המטבח האיטלקי, המטבח המונגולי, מסעדת המבורגרים בסגנון אמריקאי, תחנות פיצה, טנדור קיצ'ן, בר טעימות, המטבח של השף, חדרי אוכל, רד פרוג רום פאב, הקנטינה של האיגואנה, קרניבל דלי, ג'אווה בלו, שייק ספוט, פיש & צ'יפס.
קרניוסינוסטוזיס או סגירה מוקדמת של תפרי הגולגולת , הוא מצב רפואי בו אחד או יותר ממרפסי הגולגולת של פעוט נסגרים טרם גדילתו התקינה של המוח.
סגירת המרפסים מובילה לגדילה א-סימטרית של הגולגולת, ולעיתים נדרשת התערבות כירורגית למניעת היווצרות לחץ תוך-גולגולתי גבוה.
סטטיסטית, קרניוסינוסטוזיס מופיע ביחס של כאחד לאלפיים לידות, כאשר 15%-40% מהמקרים מתרחשים כחלק מתסמונת הקשורה לכשל בכרומוזום (למשל תסמונת דאון), אך לרוב תופעה זו מתרחשת באופן עצמאי.
נהוג לשייך את היארעות הפתולוגיה לגנטיקה בשילוב חשיפה סביבתית, אך לא ניתן להצביע על גורם ספציפי, או לחזות במדויק את הימצאותה.
המונח מרפסי המוח מתייחס לאזור החיבור בין עצמות הגולגולת השונות.
תחילה ההפרדה בין עצם לעצם מבוצעת על ידי סחוס פיברוטי המתרחב עם התפתחות המוח בשנות החיים הראשונות, ולאחר מכן מתרחש תהליך הסתיידות המאחד את העצמות על ידי יצירת שכבה גרמית הדומה בצורתה לתפרים.
המרפס הקדמי מהווה נקודת מפגש בין עצם המצח ועצמות הקודקוד ושל תפר המצח המצוי בחלקו הקדמי והאמצעי של עצם המצח.
המרפס האחורי קטן מהקדמי ומהווה נקודת חיבור לעצמות הקודקוד ועצם העורף.
כאמור, הסתיידות מוקדמת של אזור זה מובילה לאיחוי גולגולת מוקדם.
איחוי גולגולת מוקדם בשמו הכולל מתייחס לסגירת המרפסים טרם התפתחות המוח התקינה, אך לא למיקום הסגירה הספציפי.
לכן נהוג לקטלגם למספר קבוצות, כאשר נוכל לחזות את אופן התפתחות הגולגולת כתלות במיקום הסגירה.
איחוי גולגולת מוקדם סגיטלי (Sagittal synostosis)
התפר הסגיטלי נמצא לאורך הקו האנכי של הגולגולת ומחבר בין עצמות הקודקוד.
סגירה מוקדמת של תפר זה תוביל לגדילה ארוכה וצרה של המוח וכיוצא בזאת גם הגולגולת.
מצב זה הוא השכיח ביותר.
איחוי גולגולת מוקדם קורונלי (Coronal synostosis)
שני התפרים הקורונליים מדומים לקו קדמי העובר לרוחב עצמות הקודקוד וחיבורם לעצם המצח.
כאשר אחד מהתפרים הללו נסגר קודם להתפתחות המוח נוכל להבחין כי מצח התינוק נראה חלק, אפו מוסת מעט לצד וארובת העין גבוהה בהשוואה לצד הפנים שלא נפגע.
במקרים נדירים יכולים להיסגר שני התפרים הללו יחדיו, מצב זה מכונה קרניוסינוסטוזיס בי-קורונלי (Bicoronal synostosis).
איחוי גולגולת מוקדם למבדואידי (Lambdoid synostosis)
התפר הלמבדואידי מחבר בין עצמות הקודקוד לעצם העורף.
עורף התינוק ייראה חלק במצב זה.
איחוי גולגולת מוקדם מיטופי (Metopic synostosis)
תפר הנמצא בין עצמות האף למצח.
סגירתו תוביל למראה משולש בחלק הקדמי של פני התינוק.
קרניוסינוסטוזיס מיטופי ולמבדואידי נחשבים לנדירים ביותר.
איחוי גולגולת מוקדם כולל (Pansynostosis)
שם האבחנה נגזר מיוונית ומשמעותו "הכל בעצם אחת".
המונח מתייחס לסגירה של כל מרפסי המוח, או לפחות שלושה מהם.
במקרים נדירים אלו ניתן להבחין בגולגולת קטנה מהרגיל, אך בפרופורציות תקינות.
לעיתים אנשים המאובחנים עם איחוי מוקדם כולל יפתחו גולגולת הנושאת עימה בליטות בווריאציות שונות המזכירה צורתו של תלתן.
פתולוגיה זו קשורה בעיקר לאנשים הסובלים מסמפטות הגמדות.
מאפייני איחוי גולגולת מוקדם כחלק מתסמונת
כאמור איחוי גולגולת מוקדם עלול להופיע כחלק מתסמונת.
להלן חלוקת מאפייני הגדילה כתלות בסינדרום:
תסמונת אפרט: גדילה א-נורמלית של הגולגולת, לסת עליונה קטנה מהרגיל ואיחוד אצבעות בידיים וברגליים.
תסמונת קרוזון: תאופיין בסגירה דו צדדית של התפרים הקורונלים.
תופיע התקצרות בקדמת הגולגולת ומאחוריה, עצמות לחיים ואף שטוחות.
תסמונת פייפר: א-נורמליות בצורת הגולגולת, הגפיים העליונות והתחתונות, ארובות עיניים בולטות ואף מחודד.
לרב איחוי גולגולת מוקדם לא מוביל לבעיות פיזיולוגיות בהתפתחות מלבד שוני אסתטי במבנה הפנים.
אולם במקרים נדירים יחסית ובעיקר כאשר מדובר בבעיה שנובעת כחלק מתסמונת, עלולה להיווצר עלייה בלחץ התוך-גולגולתי.
כנגזרת מכך התינוק יסבול מהקאות חוזרות, קשיי ראייה, שינוי מצב רוח וכאבי ראש.
אי טיפול והמשך היווצרות הלחץ עלולים בסופו של דבר לגרום לנזק מוחי ולפגיעה כרונית בעצב הראייה.
על כן יש לבצע בדיקת אופטלמוסקופיה המוודאת את תקינות העיניים במקביל למדידת גודל הגולגולת.
כמו כן, דום נשימה בשינה יכול להיגרם כתוצאה מעיוות מבנה הפנים.
כמחצית מהילדים שנולדו עם סינדרום שהוביל לאיחוי הגולגולת יסבלו מבעיות שינה (תסמונת פייפר, תסמונת קרוזון ותסמונת אפרט הן מהבולטות שבהן).
נכון להיום, לא ידוע על קשר סיבתי העלול להוביל לאיחוי גולגולת מוקדם.
ממחקר אודות התפתחות הגולגולת בחיות הועלתה ההשערה כי הקרום הקשה הוא המוביל להתפתחות הפתולוגיה, זאת בניגוד לקרום העצם (המפרידה בין הגולגולת למוח) שאינו מהווה גורם השפעה.
בניגוד לעבר, אז ההתמקדות במחלה הייתה סביב תיאור חריגות התרחבות הגולגולת, כיום הניסיון הוא לקודד את אינטראקציית המולקולות המובילות לכך.
אולם עדיין לא ידועה הסיבה המדויקת להיווצרות המחלה.
קיימות מספר השערות מרכזיות היום הנוגעות למספר תחומי מחקר:
סיבות ביו-מכניות מתייחסות לסגירה בשלב ההתפתחות ברחם.
נמצא כי מחסור בשני חלבונים מרכזיים (Indian Hedgehog protein ו-noggin) מוביל להתפתחות לא תקינה של העצמות.
נמצא קשר ישיר בין עישון וצריכת תרופות המכילות תרכובות אמין במהלך ההיריון להיווצרות המחלה אצל העובר.
ככל הנראה בעקבות השפעה על התפתחות התאים האחראים לגדילת העצם.
בניגוד לכך, נטילת תרופות המכילות חומצה ולפרואית, שבעבר נחשבו כגורם משפיע, נמצאו כבלתי קשורים למחלה.
תת-פעילות של בלוטת התריס בנשים הרות נמצא גם כן כגורם משפיע.
ב 6% עד 11% אחוז מתוך הילדים שנולדו עם איחוי גולגולת מוקדם במרפס הקורונלי (בעיקר סגירה דו-כיוונית) נצפה כי בן משפחה נוסף נולד עם מצב זהה.
נתון זה מרמז כי לתופעה היבט גנטי מרכזי הקשור ככל הנראה לחלבון FGFR3 האחראי בין היתר על יצירת רקמות סחוס ועצם.
אבחנת איחוי גולגולת מוקדם נעשית על ידי בדיקה פיזית, לקיחת היסטוריה רפואית ושימוש באמצעי דימות.
בדיקת ההיסטוריה צריכה לכלול שאלות הנוגעות לגורמי סיכון בתקופת ההיריון, גורמים גנטיים והימצאות פתולוגיות במשפחה הקשורות בעליית הלחץ התוך-גולגולתי (לת"ג).
לאחר מכן יש לתשאל לגבי סימנים המעידים על עלייה בלחץ, הקאות וכאבי ראש בפרט, מכיוון שלתסמין שכיחות הנעה בין 4% ל־20% עבור ילדים עם סגירת תפר אחד, ועד ל־62% כאשר מדובר בילד הסובל מסגירה מוקדמת של מספר תפרים.
אף על פי כן, סימפטומים הנוגעים לעלייה בלחץ התוך-גולגולתי לא תמיד באים לידי ביטוי.
אופטלמוסקופיה היא הבדיקה הראשונה המבוצעת בילדים הסובלים מאיחוי גולגולת מוקדם.
בדיקה זו מאפשרת לגלות פפילאדמה (בצקת בראש עצב הראייה) שהיא התסמין היחידי שמוצג ומעיד על עלייה בלחץ התוך-גולגולתי.
בדיקות נוספות כוללות מדידות אורך ורוחב של הגולגולת, ומעקב אחר התפתחות האזור הניכר בעיוות.
קצב ואופי הגדילה יקלו על האבחנה בין איחוי מוקדם, מיקרוצפליה והידרוצפלוס.
אבחנה שכזו קריטית להמשך הטיפול.
משום שאיחוי מוקדם עלול להופיע כחלק מסינדרום כולל, יש לבדוק עובר עיוותים בכל חלקי הגוף - צוואר, עמוד שדרה ואצבעות.
צילומי טומוגרפיה ממוחשבת בחתך אופקי נחשב כמדד הזהב בכל הנוגע לאבחון איחוי גולגולת מוקדם.
בדיקה שכזו מאפשרת לא רק להתבונן במצב התפרים בכושר הפרדה גבוה במיוחד אלא גם לבדוק את התפתחותו התקינה של המוח, ולאפשר לכירורג לתכנן את פעולת ההמשך.
בדיקה רדיוגרפית נחשבת ליעילה ביותר בשל האפשרות להבדיל בין סגירת מרפסים מוקדמת למצב המכונה גולגולת מעוינת אשר מבוטאת בעיוות הגולגולת אך לא נגרמת מאותן סיבות שצוינו לעיל.
בעת האבחנה נהוג לסווג את הממצאים כתלות בתוצאות הבדיקה.
לרוב הסיווג מתבצע על ידי תיאור מספר התפרים שאובחנו כסגורים בשלב מוקדם.
סגירת תפר בודד מכונה "פשוטה", בעוד שמספר תפרים סגורים יתוארו כמצב "מורכב".
סיווג משני יעסוק בתיאור קליני של הממצאים ופרוגנוזה לאופי הגדילה הצפוי.
סיווג נוסף בודק האם האיחוי נוצר כחלק מסינדרום כולל או שמא מדובר בבעיה בודדת ונקודתית.
כיום ידוע על מעל למאה ושמונים סינדרומים המתבטאים בסגירת מרפסים מוקדמת.
טיפול כירורגי באיחוי גולגולת מוקדם נעשה לרב מטעמים אסתטיים במטרה לאפשר לילד התפתחות חברתית תקינה.
התיקון נעשה על ידי חיתוך התפר שנסגר מוקדם והתאמת מבני העצמות לצורתם המוכרת.
כאמור, ללא תיקון צפויה התפתחות א-סימטרית של הגולגולת, ובמקרים מסוימים אף לסימפטומים הפוגעים באיכות החיים - בעיקר לילדים הסובלים מאיחוי של התפר הקורונלי שעלול להוביל לבעיות התפתחות במבנה העין והלסת.
ניתוח עבור איחוי גולגולת מוקדם מאופיין לרוב בסיכון לדימום מוחי בתקופת ההחלמה, לכן קיימות מספר טכניקות המאפשרות לצמצם איבוד דם במהלך הטיפול.
השכיחה שבהן היא מתן מכווצי כלי דם ׁ(למשל אפינפרין) כעשר עד שבע דקות לפני חיתוך הקרקפת.
הסכמה נוספת בין מנתחים היא הימנעות משימוש בלוחיות טיטניום לקיבוע הגולגולת.
זאת בשל הסכנה ששכבת העצם הקרובה למוח תיספג והמתכת תבוא במגע ישיר עם המוח.
כיום משתמשים במשטח הנספג במהלך השנים שאינו מביא לסיכון.
לתזמון הניתוח משמעות נרחבת בכל הקשור לתוצאות הטיפול.
מצד אחד על העולל להיות בוגר מספיק כדי למנוע את הסיבוכים שהוזכרו לעיל, ומנגד יש לבצעו בשלב מוקדם טרם השלב בו נבחין בגדילה א-סימטרית.
לכן ההסכמה הכוללת היא לבצע את הניתוח בשלבי הינקות המאוחרים, בין שישה חודשים לשנה.
לטווח זמן זה מספר יתרונות:
בשלב זה עצמות הגולגולת עדיין עדינות וניתנת לשינוי על ידי יצירת שבר המתאחה בקלות יחסית ומתהווה לצורה תקינה.
לאחר כשנה הרכב המינרלים בעצמות עולה ולא יתרחש איחוי ספונטני שכזה ולכן תדרש תפירה או שימוש בקיבוע.
עיצוב מבנה הגולגולות דורש לעיתים יצירת מרווח בין העצמות.
טרם גיל שנה אותם מרווחים מתמלאים מחדש אך לאחר גיל זה ידרש ניתוך נוסף למילוי המרווח בעצם.
מרבית המנתחים לא יבצעו התערבות כירורגית בתינוק טרם היותו בן שישה חודשים בשל הסיכון בדימום, כמו כן לאחר שלושה חודשי חיים הסיכון הכרוך בהרדמה יורד משמעותית.
ישנם שני טיפולים כירורגיים שכיחים הנוגעים לטיפול באיחוי מוקדם של מרפסי המוח.
כיום אין הסכמה נרחבת בקרב מנתחים מהו הטיפול המועדף מבין השניים, ולרב הבחירה מתבצעת כתלות במיקום הסגירה ובמדידות אורך ורוחב של גולגולת התינוק.
על פי גישה אחת יש לבצע חיתוך של התפר הסגור ולאפשר לעצם לצמוח בצורתה הטבעית כאשר מדובר בתינוק הצעיר מגיל שנה.
כדי למנוע גדילה א-סימטרית לאחר הניתוח מונחת קסדה על ראש התינוק אותה הוא ייאלץ לשאת לתקופה ממושכת לאחר הניתוח.
ניתוח זה מתבצע באמצעות אנדוסקופ, ללא התערבות כירורגית חריפה, ולכן מועדפת על ידי מנתחים רבים.
שיטה נוספת היא ניתוח בו מוציאים את עצמות הגולגולת, נעשים בהן תיקונים והן מוחזרות לגוף התינוק.
על פי ניתוחים סטטיסטיים השיטה השנייה, שהיא פולשנית יותר, מביאה לתוצאות טובות יותר כאשר משווים את פרופורציות הגדילה של כל אחת מהן למצב התקין.
קרניבל רואו היא סדרת טלוויזיה מסוגת נאו-נואר פנטזית אמריקאית, שנוצרה על ידי רנה אצ'ווריה וטראוויס ביצ'אם, ועלתה לשידור לראשונה ב-30 באוגוסט 2019 בפריים וידאו.
הסדרה מבוימת על ידי הבמאי ג'ון עמיאל ומככבים בה אורלנדו בלום וקארה דלווין.
ביולי 2019, אמזון הודיעה על חידושה של הסדרה לעונה שנייה, אשר עלתה לשידור ב-17 בפברואר 2023.
הסדרה עוקבת אחרי יצורים מיתיים שברחו מארצות מולדתם שנהרסו בעקבות מלחמה ונאספו בעיר; כשבמקביל מתחים הולכים וגואים מבעבעים בין האזרחים המקומיים לאוכלוסיית הפליטים ההולכת וגדלה.
במרכז הסדרה עומדים הבלש האנושי רייקרופט פילוסטרייט ואהובתו הפיה וינייט סטונמוס, שנקלעים לחקירת סדרת מקרי רצח לא פתורים, שמכלה באיטיות ובהרסניות את השלום השברירי שעודנו קיים בין שתי האוכלוסיות.
אורלנדו בלום - רייקרופט פילוסטרייט
קארה דלווין - וינייט סטונמוס
אינדירה וארמה - פיטי ברייקספיר
טמזין מרצ'נט - אימוג'ין ספורנרוז
ג'ארד האריס - אבשלום ברייקספיר
סיימון מקברני - ראניין מילוורת'י
אנדרו גאוור - עזרא ספורנרוז
ארטי פרושאן - ג'ונה ברייקספיר
קרוליין פורד - סופי לונגרביין
מייב דרמודי - פורשיה פייף
ג'יימי האריס - סגן דומביי
ג'יימס ביומונט - השוטר קופינס
ב-9 בינואר 2015, הוכרז כי "פריים וידאו" חתמה על עסקת פיתוח לסדרה, שבאותה העת כללה את היוצר גיירמו דל טורו כתסריטאי-שותף, מפיק ובמאי.
הסדרה אמורה להיכתב בשיתוף פעולה של דל טורו, טראוויס ביצ'אם ורנה אצ'ווריה.
הסדרה מבוססת על תסריט של סרט עלילתי מלא שנכתב על ידי ביצ'אם עצמו ונקרא "רצח בקרנבל רו".
החברה הזמינה שלושה תסריטים, תוך כדי הציפייה שאם הסדרה תצא לתהליך הפקה, דל טורו יביים את הפרק הראשון.
ב-6 ביוני 2016, דווח כי ההפקה קיבלה הוראה להפיק פרק פיילוט; כשצוות הקריאייטיב שהוכרז בעבר עדיין אמור להיות מעורב.
10 במאי 2017 הוכרז כי "פריים וידאו" הזמינה מההפקה סדרה מלאה, שתופק על ידי ביצ'אם ואצ'ווריה, שאף תשמש כשואו-ראנרית.
עוד הוכרז כי הקולנוען פול מקגויגן יביים את הסדרה.
בשלב זה, דל טורו עזב את הפרויקט בגלל קונפליקטים בלוח הזמנים שלו, שלא אפשר לו להישאר כמפיק בפועל ככל שהפרויקט התקדם.
ב-10 בנובמבר 2017, הוכרז כי הקולנוען ג'ון עמיאל החליף את מקגויגן כבמאי.
ב-3 ביוני 2019 הוכרז כי הסדרה תעלה לשידור לראשונה ב-30 באוגוסט 2019.
באוגוסט 2017, הוכרז כי השחקנים אורלנדו בלום וקארה דלווין לוהקו לשתי הדמויות הראשיות של הסדרה.
ב-22 בספטמבר 2017 דווח כי דייוויד גיאסי, קרלה קרום, אינדירה וארמה וטמזין מרצ'נט הצטרפו לצוות השחקנים הראשי.
באוקטובר 2017 הוכרז כי סיימון מקברני, אליס קריגה וג'ארד האריס לוהקו לתפקידים משניים.
ב-3 בנובמבר 2017 דווח כי אריון באקייר הצטרף לסדרה בתפקיד משני.
ב-15 בדצמבר 2017 הוכרז כי אנדרו גאוור וג'יימי האריס לוהקו לתפקידים משניים.
ב-30 בינואר 2018 דווח כי סקוט ריד הצטרף לצוות השחקנים הראשי.
ב-8 באוקטובר 2018 דווח כי אנה ראסט הצטרפה לצוות השחקנים המשני.
הסדרה עברה כמעט חמישה חודשי קדם הפקה לפני תחילת הצילומים.
הסדרה צולמה כולה בצ'כיה במשך כל 108 ימי הצילום, וצילומי העונה הראשונה החלו באוקטובר 2017 והסתיימו ב-14 במרץ 2018. בפברואר 2018, דווח שהסדרה צולמה בפראג.
חלק נרחב מהעבודה על הסדרה בוצעה באולפני ברנדוב בפראג, בעוד שהלוקיישנים של צילומי הסדרה כללו את העיר ליברץ, טירות בפרידלנט וקרנסקו, ואת אזור מצוקי פראצ'וב (Prachovské skály).
קרני צ'יבוז צ'וקוואמקה הוא כדורגלן אנגלי המשחק בעמדת הקשר בבורוסיה דורטמונד מהבונדסליגה.
צ'וקוואמקה הצטרף לאקדמיה של אסטון וילה מהאקדמיה של נורת'המפטון טאון במרץ 2016. הוא חתם על החוזה המקצועי הראשון שלו באסטון וילה ביולי 2020.
צ'וקוואמקה ערך את הופעת הבכורה שלו בקבוצה הבוגרת ב-19 במאי 2021 בניצחון 1–2 על טוטנהאם הוטספר.
במאי 2021 נבחר לשחקן העונה באקדמיה של אסטון וילה לעונת 2020/2021.
ב-2 באוגוסט 2022 צ'לסי ואסטון וילה הודיעו על סיכום העברתו של צ'וקוואמקה תמורת 20 מיליון יורו, ב-4 באוגוסט 2022 חתם רשמית בצ'לסי לשש שנים.
ב-3 בפברואר 2025 הושאל צ'וקוואמקה לבורוסיה דורטמונד עד לסיום עונת 2024/2025 עם אופציה לרכישה בסיום תקופת ההשאלה.
באוגוסט 2025 מימשה בורוסיה דורטמונד את אופציית הרכישה.
צ'וקוואמקה זכאי לשחק בנבחרות של אנגליה, ניגריה ואוסטריה, כיוון שנולד באוסטריה להורים ניגרים.
אחיו הגדול, קיילב צ'וקוואמקה, משחק גם הוא באסטון וילה.
לאחר שערך שתי הופעות בנבחרת אנגליה עד גיל 17, ב-29 במרץ 2021 הוא ערך את הופעת הבכורה שלו בנבחרת עד גיל 18. ב-2 בספטמבר 2021 הוא ערך את הופעת הבכורה שלו בנבחרת עד גיל 19.
קרניומטריה היא מדידה של הקראניום, החלק העיקרי של הגולגולת, בדרך כלל הגולגולת האנושית.
זוהי תת-קבוצה של צפלומטריה , מדידת ראש, שאצל בני אדם היא תת-קבוצה של אנתרופומטריה , מדידה של גוף האדם.
זאת בנבדל מהפרנולוגיה, פסבדו מדע שניסה לקשר בין אישיות ואופי לצורת הראש, ומפיזיונומיה, שניסתה לעשות אותו הדבר לגבי תווי פנים.
עם זאת, שדות אלה טענו כולם ליכולת לחזות תכונות או אינטליגנציה.
קרניומטריה הייתה בשימוש שוטף באנתרופולוגיה, במיוחד באנתרופולוגיה פיזית במאה ה-19 ובתחילת המאה ה-20. תיאוריות שניסו להצדיק באופן מדעי הפרדה חברתית על בסיס גזע הפכו פופולריות בתקופה זו.
ז'ורז' ואשה דה לאפוז' (Georges Vacher de Lapouge) (1854–1936) חילק את מין האדם ל"גזעים" היררכיים, החל מ"גזע לבן ארי, dolichocephalic" (מיוונית עתיקה – kephalê, ראש ו-dolikhos, ארוך ודק), לגזע "ברכיצפלי" (קצר ורחב ראש).
קרניומטריה שימשה כראיה נגד קיומו של "גזע נורדי".
פרנץ בועז השתמש במדד הראש כדי להראות את השפעתם של גורמים סביבתיים.
צ'ארלס דרווין השתמש בגולגולת ובמחקר שלדים כדי להדגים את תאוריית האבולוציה שפורסמה בספרו מוצא המינים (1859).
מדידות ישירות יותר כוללות בדיקות של מוחות מגופות, או לאחרונה, טכניקות הדמיה כגון MRI, שניתן להשתמש בהן על אנשים חיים.
מדידות כאלה משמשות במחקר על מדעי המוח ואינטליגנציה.
באופן נפרד, אמנים מהמאה ה-15 ואילך ביצעו מדידות של ראשים וגולגולות במטרה לדייק בייצוג חלקים של גוף האדם.
ברנרד פליסי ואלברכט דירר היו חלוצים במחקרים כאלה.
הפרופסור השוודי לאנטומיה אנדרס רציוס (1796–1860) השתמש לראשונה מדד הראש באנתרופולוגיה פיזית כדי לסווג שרידים אנושיים עתיקים שנמצאו באירופה.
הוא סיווג מוחות לשלוש קטגוריות עיקריות, "דוליצפלי" (מיוונית עתיקה – kephalê, ראש ו-dolikhos, ארוכים ודקים), "ברכיצפלים" (קצרים ורחבים) ו"מזוצפליים" (אורך ורוחב ביניים).
במונחים אלה השתמש ז'ורז' ואשה דה לאפוז', ממייסדי התיאוריות הפסבדו-מדעיות בתחום זה ותאורטיקן של איגניקה, אשר בספרו "הארי ותפקידו החברתי" חילק את האנושות ל"גזעים" היררכיים, כשבראש "הגזע הלבן הארי, הדוליצפלי" ומתחתיו הגזע ה"ברכיצפלי", "הבינוני והאינרטי", המיוצג בצורה הטובה ביותר באוכלוסיית צרפת, ספרד, איטליה, כל אסיה ורוב המדינות הסלאביות.
ואשה דה לאפוז' זיהה את ה"הומו אירופאוס" הטבטוני, הפרוטסטנטי, את ה"הומו אלפינוס" (טורקים ואחרים) ואת ה"הומו מדיטרניוס" (נפוליטנים, אנדלוסים וכו').
"הומו אפריקנוס" (מקונגו, פלורידה ועוד) אף הוצא מהדיון.
ואשה דה לאפוז' הפך לאחד ממקורות ההשראה המובילים של האנטישמיות הנאצית והאידאולוגיה הנאצית.
בשנת 1784, לואי-ז'אן-מארי דאובנטון, שכתב זכרונות אנטומיה השוואתית עבור האקדמיה הצרפתית, פרסם את הספר Mémoire sur les différences de la situation du grand trou occipital dans l'homme et dans les animaux – זכרונות על עמדות הנקב העורפי באדם ובבעלי חיים.
לאחר שש שנים, פייטר קמפר (1722–1789), אמן ואנטומיסט, פרסם הרצאות עם תיאור שיטות קרניומטריות.
אלה הניחו את הבסיס לטקסטים הבאים בתחום.
קמפר המציא את "זווית הפנים", מדד שנועד לקבוע אינטליגנציה בהתייחס למינים שונים.
לפי טכניקה זו נוצרה "זווית פנים" משרטוט שני קווים: האחד בצורה אופקית מהנחיר לאוזן, והשני בניצב מהחלק העליון של עצם הלסת התחתונה לחלק הבולט של המצח.
קמפר טען שפסלים עתיקים מציגים זווית של 90°, אירופאים של 80°, שחורים של 70° ואורנגאוטן של 58°, וכך הציג השקפה היררכית על האנושות, המבוססת על תפיסה דקדנטית (מנוונת, עתיקה ולא מדעית) של ההיסטוריה.
מחקר זה המשיכו אטיין ז'ופרואה סנט-אילר (1772–1844) ופול ברוקה (1824–1880), מייסד האגודה האנתרופולוגית ב-1859 בצרפת.
בשנת 1856, עובדים מצאו במחצבת אבן גיר גולגולת של אדם ניאנדרטלי, וחשבו שאלה שרידי דוב.
הם נתנו את החומר לחוקר הטבע החובב יוהאן קרל פוהלרוט, שמסר את המאובנים לאנטומאי הרמן שאפהאוזן.
הגילוי הוכרז במשותף בשנת 1857, והוליד את הפלאואנתרופולוגיה.
מדידות נעשו תחילה כדי להשוות את הגולגולות של גברים עם אלו של חיות אחרות.
השוואה רחבה זו היוותה את המשנה הראשונה של מחקרים קרניומטריים.
קמפר פיתח תיאוריה למדידת זווית הפנים, שבשלה הוא ידוע בעיקר בספרות האנתרופולוגית המאוחרת יותר.
עבודתו של קמפר הייתה בתואם לתיאוריות מדעיות של המאה ה-18. מדידות זווית הפנים שימשו להשוות גולגולות של לא-אירופאים לאלו של קופי אדם.
לקרניומטריה היה תפקיד באידאולוגיות הגזעניות שהשתלבו בארצות הברית.
ב"התנגשות התרבות" כתב ג'ון ג'פריס שההגמוניה האנגלו-סקסית באמריקה במאה השמונה-עשרה והתשע-עשרה עזרה לבסס את "בית הספר האמריקאי לקרניומטריה", וזה סייע לבסס את התפיסה האמריקאית והמערבית של גזע.
ג'פריס מציין שהתבססות מושג הגזע בחברה האמריקאית במאה השמונה-עשרה הגיעה מאסכולה חדשה של מדעים אשר ביקשה להרחיק את האנגלו-סקסונים מהאוכלוסייה האפרו-אמריקאית.
ההרחקה של האוכלוסייה האפריקאית בחברה האמריקאית באמצעות קרניומטריה עזרה לטעון שמבחינה מדעית הם נחותים.
האידאולוגיות שקבעה "אסכולה אמריקאית" חדשה זו שימשו להצדיק שמירה על אוכלוסייה משועבדת כדי לקיים את מטעי העבדים המתרבים בדרום ארצות הברית במאות השמונה-עשרה והתשע-עשרה.
במאה ה-19 נוספו תורמים רבים לספרות הקרניומטריה.
חוקרים בולטים שהשתמשו בקרניומטריה כדי להשוות בני אדם לבעלי חיים אחרים כללו את תומאס הנרי האקסלי מאנגליה ופול ברוקה.
על ידי השוואת שלדי קופי אדם לאדם, האקסלי גיבה את תורת האבולוציה של צ'ארלס דרווין ופיתח את "עקרון הפיתקומטרה", שקבע שהאדם והקוף הם צאצאים מאב קדמון משותף.
ארנסט הקל (1834–1919) התפרסם בזכות "החוק הביוגנטי" המיושן שלו, לפיו כל פרט שיקף את האבולוציה של המין כולו במהלך חייו.
מחקרים אלה על גולגולות ושלדים סייעו לשחרר את המדע האירופי של המאה ה-19 מהטיות אתנוצנטריות.
הגילוי של יוג'ין דובואה (1858–1940) בשנת 1891 באינדונזיה של "איש ג'אווה", הדגימה הראשונה של הומו ארקטוס שהתגלתה, הדגימו את עומק מוצאה של האנושות מחוץ לאירופה.
תכולת גולגולת, גזעים ורעיונות מדעיים במאה ה-19–20
סמואל ג'ורג' מורטון (1799–1851), ממעוררי ההשראה של האנתרופולוגיה הפיזית, אסף מאות גולגולות אנושיות מרחבי העולם וחיפש דרך לסווג אותן לפי קריטריון לוגי כלשהו.
בהשפעת התיאוריות הנפוצות של זמנו, טען שהוא יכול לשפוט את היכולת האינטלקטואלית של גזע לפי תכולת הגולגולת – מדד נפח פנים הגולגולת.
הוא בדק שלוש מומיות מקטקומבות מצריות עתיקות והגיע למסקנה כי הקווקזים וגזעים אחרים היו נבדלים כבר לפני שלושת אלפים שנה.
מכיוון שהתנ"ך ציין שתיבת נח נשטפה בהר אררט, רק אלף שנים לפני כן, מורטון טען כי בניו של נח לא יכולים להסביר כל גזע על פני כדור הארץ.
על פי תאוריית הפוליגניזם של מורטון, הגזעים היו נפרדים מההתחלה.
מורטון טען שהוא יכול לשפוט את היכולת האינטלקטואלית של גזע לפי גודל הגולגולת.
גולגולת גדולה פירושה מוח גדול ויכולת אינטלקטואלית גבוהה, לטענתו, וגולגולת קטנה הצביעה על מוח קטן וירידה ביכולת האינטלקטואלית.
על ידי לימוד הגולגולות שאסף טען מורטון שלכל גזע יש מוצא נפרד.
למורטון היו גולגולות רבות ממצרים העתיקה, והוא הגיע למסקנה שהמצרים הקדמונים לא היו אפריקאים אלא לבנים.
שתי המונוגרפיות העיקריות שלו היו Crania Americana משנת 1839, חקירה על המאפיינים הייחודיים של הגזע האבוריג'יני של אמריקה ו-Crania Aegyptiaca משנת 1844 (הגולגולת המצרית).
בהתבסס על נתוני קרניומטריה, מורטון טען שלקווקזים יש המוח הגדול ביותר, בממוצע 87 אינץ' מעוקב, ההודים היו באמצע עם ממוצע של 82 אינץ' מעוקב ולשחורים היה המוח הקטן ביותר, בממוצע 78 אינץ' מעוקב.
סטיבן ג'יי גולד (1941–2002), פליאונטולוג אמריקאי, ביולוג אבולוציוני והיסטוריון של המדע, חקר את העבודות הללו בספרו "אין מידה לאדם" (1981) וטען שמורטון עשה מניפולציה בנתונים ו"ארז יתר על המידה" את הגולגולות בחומר מילוי כדי להצדיק את דעותיו הקדומות על הבדלי גזע.
מחקר של האנתרופולוג ג'ון מייקל מצא שהנתונים המקוריים של מורטון מדויקים יותר ממה שגולד מתאר, והגיע למסקנה ש"בניגוד לפרשנותו של גולד...
המחקר של מורטון נערך ביושר."
בשנת 2011, אנתרופולוגים פיזיקליים מאוניברסיטת פנסילבניה, שבבעלותה האוסף של מורטון, פרסמו מחקר שהגיע למסקנה שכמעט כל פרט בניתוח של גולד היה שגוי וכי "מורטון לא תמרן את הנתונים שלו כדי לתמוך בדעות הקדומות שלו, בניגוד לסברתו של גולד".
הם זיהו ומדדו מחדש מחצית מהגולגולות שבהן נעשה שימוש בדוחות של מורטון, ומצאו כי רק ב-2% מהמקרים המדידות של מורטון היו שונות משמעותית משלהן וכי השגיאות הללו היו אקראיות או שהעניקו נפח גדול ממדויק לגולגולות אפריקאיות, ההפך מההטיה שגולד ייחס למורטון.
חסידיו של מורטון, במיוחד ג'וזיה נוט וג'ורג' גלידון, במחווה המונומנטלית שלהם לעבודתו של מורטון, Types of Mankind משנת 1854, נשאו את רעיונותיו של מורטון הלאה וגיבו את ממצאיו שתמכו ברעיון הפוליגניזם.
צ'ארלס דרווין התנגד לרעיונותיהם של נוט וגלידון בספרו משנת 1871, מוצא האדם, בטענה למונוגניזם של המין.
דרווין הגה את השערת המקור המשותף של כל בני האדם (השערת המקור היחיד) כחיוני לתיאוריה האבולוציונית.
ג'וזאיה נוט תרגם את מאמרו של ארתור דה גובינו "על אי השוויון של הגזעים האנושיים" (1853–1855), שהוא אחד היצירות המייסדות של קבוצת המחקרים המפרידה את החברה על בסיס "גזע", בניגוד לתאוריית הגזעים של בולנווייה (Boulainvilliers, 1658–1722).
אנרי דה בולנווייה התנגד לטענה שהעם הצרפתי, נצר לכאורה של הפרנקים הנורדים וחברי האצולה, מנוגד למעמד השלישי, שנחשב לעם גאלו-רומי ילידי שהוכפף על ידי הפרנקים בזכות כיבוש.
גובינו ביצע שלוש חלוקות עיקריות בין גזעים, לא על סמך צבע אלא על סמך תנאי אקלים ומיקום גאוגרפי, חלוקות שהחשיבו את הגזע ה"ארי" עליון.
בשנת 1873, פול ברוקה (1824–1880) מצא את אותו דפוס שתיאר מורטון, על ידי שקילת מוחות בנתיחה שלאחר המוות.
בסיווג הגזעי שעשה דה לפוז' ("טבטוני", "אלפיני" ו"ים תיכוני") השתמש ויליאם ז' ריפלי (1867–1941) בספרו "הגזעים של אירופה" (1899), שאף עיצב חלוקה של מפת אירופה לפי מדד הראש לכאורה של תושביה.
בגרמניה השיק רודולף וירכו מחקר קרניומטרי שתוצאותיו סתרו את תאוריות "הגזע הארי", מה שהוביל את וירכו להוקיע את "התאוריה הנורדית" בקונגרס האנתרופולוגיה בקרלסרוהה ב-1885.
יוזף קולמן, שפעל עם וירכו, הצהיר באותו קונגרס כי תושבי אירופה, בין אם הם גרמנים, איטלקים, אנגלים או צרפתים, שייכים ל"תערובת של גזעים שונים", והכריז בנוסף כי "תוצאות הקרניולוגיה" הובילו ל"מאבק נגד כל תיאוריה הנוגעת לעליונות של גזע אירופאי זה או אחר" על אחרים.
מאוחר יותר דחה וירכו מדידה של גולגולות כאמצעי לגיטימי לטקסונומיה.
פול קרצ'מר ציטט דיון עמו משנת 1892 בנוגע לביקורות הללו, וציטט גם את עבודתו של אורל פון טורוק משנת 1895, שהכריז על כישלון הקרניומטריה.
קרניומטריה שימשה גם בפרנולוגיה, שהתיימרה לקבוע אופי, תכונות אישיות ונטייה לפשע על בסיס צורת הגולגולת.
בתחילת המאה ה-19 פיתח פרנץ יוזף גאל (1758–1822) "קרניוסקופיה" (ביוונית עתיקה: kranion, גולגולת, ו-scopos מראה, או צפייה), שיטה לקביעת האישיות וההתפתחות של היכולות הנפשיות והמוסריות על בסיס צורה חיצונית של הגולגולת.
מאוחר יותר שונה שם הקרניוסקופיה לפרנולוגיה (phrenos, מוח, ו-Logos, מחקר) על ידי תלמידו יוהאן ספרצהיים (1776–1832), שכתב בהרחבה על "המערכת הפיזיוגנומית של גאל וספורצהיים".
פיזיוגנומיה טענה למתאם בין תכונות פיזיות (בעיקר תווי פנים) לבין תכונות אופי.
שיטה זו התפרסמה על ידי צ'זארה לומברוזו (1835–1909), מייסד הקרימינולוגיה האנתרופולוגית, שטען שהוא מסוגל לזהות באופן מדעי קשרים בין אופי הפשע לבין אישיותו או מראהו של העבריין.
לומברוזו טבע את המושג "פושע מטבעו" הטוען בעד דטרמיניזם ביולוגי, וניסה לזהות פושעים על ידי מדידות של גופם.
הוא הגיע למסקנה שתווי גולגולת ותווי פנים רומזים לנטייה מולדת, גנטית, לפשיעה, ושניתן למדוד את התכונות הללו באמצעות מדדים ומחוגה במחקר כמותי.
14 תכונות שזוהו בקרב פושע כללו לסתות גדולות, הקרנה קדימה של הלסת, מצח משופע נמוך; עצמות לחיים גבוהות, אף פחוס או הפוך; אוזניים בצורת ידית; אפים דמויי נץ או שפתיים בשרניות; עיניים בלתי יציבות וקשות; זקן מועט או התקרחות; חוסר רגישות לכאב; זרועות ארוכות וכן הלאה.
ביקורות ותחייה של תיאוריות גולגולת במאה ה-20
הספר "הגזעים של אירופה" מאת ויליאם ריפלי (1899) השפיעה על לאומנים לבנים בארצות הברית.
הוא שוכתב בשנת 1939, לפני מלחמת העולם השנייה, על ידי האנתרופולוג הפיזי של הרווארד, קרלטון ס' קון.
ג'יי פיליפ רושטון, פסיכולוג ומחבר הספר השנוי במחלוקתRace, Evolution and Behavior (1995), ניתח מחדש את הטבלה של גולד מ-1989, וטען שמורטון, בספרו "Crania Americana" משנת 1839, הראה דפוס של ירידה בגודל המוח שנע ממזרח אסיה לאירופים ומשם לאפריקאים.
בספרו טען רושטון לנפח אנדוקרני ממוצע של 1,364 סמ"ר בגולגולות ממזרח אסיה, 1,347 בקווקזים לבנים ו-1,268 באפריקנים שחורים.
טענות דומות הועלו בעבר על ידי Ho et al.
עם זאת, באותו מאמר הזהר בילס משימוש בממצאים כמעידים על תכונות גזעיות, "אם משתמשים באמצעים כאלה לפי אזור גאוגרפי או גזע בלבד, הסיבות לדמיון לפי קבוצה גנטית או אקולוגית מבולבלות ללא תקנה".
ממצאיו של רושטון ספגו ביקורת בשל מתודולוגיה מפוקפקת, כגון איחוד אפרו-אמריקאים עם אפריקאים משווניים, מכיוון שלאנשים מאקלים חם יש בדרך כלל גולגולת מעט קטנה יותר.
רושטון השווה בין אפריקאים משווניים מהאזורים העניים והפחות משכילים באפריקה לבין אסייתים מהאזורים העשירים והמשכילים באסיה ואזורים עם אקלים קר יותר, שבדרך כלל גורמים לגולגולת גדולה יותר באבולוציה.
לפי זאק סרנובסקי, מאחד ממחקריו של רושטון עצמו עולה כי נפח הגולגולת הממוצעת של שחורים מצפון אמריקה דומה לממוצע של קווקזים מאזורי אקלים דומים.
לפי סרנובסקי, אנשים מאקלים שונים נוטים להיות בעלי הבדלים מינוריים בגודל המוח, אך אלה אינם מרמזים בהכרח על הבדלים באינטליגנציה; לדוגמה, אף על פי שלנשים יש מוח קטן יותר מגברים, יש להן גם מורכבות עצבית ועומס רב יותר באזורים מסוימים במוח מאשר לגברים.
נתוני נפח המוח ונתונים קרניומטריים אחרים משמשים במדע כדי להשוות בין מיני בעלי חיים מודרניים ולנתח את האבולוציה של המין האנושי בארכאולוגיה.
מדידות גולגולת המבוססות על נקודות ייחוס אנטומיות ספציפיות משמשות בשחזור פנים משפטי ובפיסול דיוקן.
קַרְנֵי פָרָ֟ה (לעיתים: פזר גדול, לעיתים נדירות: אופן ועגלה) הן מן הנדירים שבטעמי המקרא, המטעימות רק מילה אחת בתורה, בפרשת מסעי, ולפי המסורה רק 16 מילים בכל התנ"ך (מהן רק פעם אחת נוספת נקרא הטעם בציבור, במגילת אסתר).
בחלק גדול מהפעמים, מופיע הטעם בתוך פסוקים גדולים במיוחד.
הטעם מופיע מעל המילה בפסוק, והוא יכול להופיע בכל מקום במילה; באות שבה הוא מופיע, בה מתבצע הטעמת הנגינה.
הטעם מלווה בכל המקרים ב"משרת", הטעם ירח בן יומו שמופיע במילה שלפניו בפסוק.
השם "קרני פרה" מופיע כבר בתיקוני הזוהר, וכן בשלהי תקופת הגאונים ובתחילת תקופת הראשונים (אצל רובם הוזכר בשם "פזר גדול").
השם "קרני פרה" הוא על שם צורת סימון הטעם, הנראה כשתי קרניים של פרה (כמו תלישא גדולה ותלישא קטנה).
בכתבי יד או גם בדפוסים שונים ישנים מצוי שהסימן מופיע בצורת אות V קטנה מעל האות המוטעמת, ולעיתים הוא מעוגל בקצוות שלו כלפי מטה, באופן הדומה מעט לאות m (בכתב קטן).
במסורת יהדות תימן, תנועת היד המייצגת טעם זה היא הנפת שתי אצבעות כלפי מעלה.
במדרג הטעמים, נחלקים הטעמים לשניים: "מחברים" (או "משרתים") ו"מפסיקים".
קרני פרה הוא אחד מן הטעמים המפסיקים.
לעומת הטעמים המשרתים, שכולם מחברים באופן שווה (וההבדל ביניהם הוא רק בניגון), הטעמים המפסיקים אינם מפסיקים באופן שווה; יש מהטעמים המפסיקים שמפסיקים משפט שלם ("מאמר"), ויש שמפסיקים את חלקיו או את חלקי חלקיו והלאה.
מקובל (החל מראשית המאה ה-19) לחלק את הטעמים המפסיקים לארבע חלוקות: קיסרים, מלכים, משנים ושלישים.
"קרני פרה" שייכים לחלוקה האחרונה, אלו שמקובל לכנותם "שלישים", והם מסמנים עצירה קצרה במיוחד.
חלוקת השלישים מחולקת אף היא לארבע דרגות, ו"קרני פרה" - יחד עם "פזר" - הם בדרגה הראשונה.
המסורת לנגינת טעם זה אינה ברורה: בספר מגן אבות לרשב"ץ נאמר:
אך ישנם מקורות למסורת בדבר ניגון טעם זה, ולפי מקורות אלו הוא קרוב בנגינתו לטעמים פזר, תלישא קטנה ותלישא גדולה (צורת הטעם אף מורכבת מצורת שני אלו האחרונים יחד):
רבי אליהו בחור כתב כי נגינת הטעם הוא כמו תלישא גדולה, תלישא קטנה ופזר (ושלכן נקרא "פזר גדול"), אך לא פירט את הסדר ביניהם.
לפי מקור קדום אחד ניגון הטעם מכיל שלושה טעמים אחרים בזה אחר זה: תלישא גדולה, פזר ותלישא קטנה.
סדר התלישות הזה, נתמך בצורת הטעם [ ֟ ], שבו מסודרת התלישא הגדולה לפני התלישא הקטנה (אך ראו להלן).
בדומה לכך, אך בשינוי קל בסדר, נקט בספר "מסורת הקריאה", לפיו שלושת הטעמים הם בסדר זה: פזר, תלישא גדולה ותלישא קטנה.
לפי מקור אחר: "נגינתו קרובה לנגינת הפזר, רק בחוזק גדול מהפזר כאלו הקול יראה שתים עם סבוב בסופם".
יש מביאים בשם רבי לוי יצחק מברדיצ'ב בשם תיקוני הזוהר, כי טעם זה מורכב מהטעמים תלישא קטנה ותלישא גדולה.
לפי דעה זו, סדר נגינת הטעמים שונה לכאורה מאופן צורת הטעם.
לפי "ספר הדקדוק קטן" (וילנה תקצ"ג), הטעם אמנם מורכב מפזר בין שתי תלישות, אך סדר התלישות עצמן הוא כפי שמובא מרבי לוי יצחק מברדיטשוב, ולשיטתו כך הוא הטעם: תלישא קטנה, פזר ותלישא גדולה.
על שינוי סדר נגינת הטעמים מהאופן בו מופיעים ה"תלישאות" בצורת הטעם הוא מבאר "אף שהתלישא גדולה עומד ראשונה, הוא כי כן דרך תלישא גדולה לעמוד בימין והתלישא קטנה בשמאל".
לפי מקור מאוחר, אך נפוץ: "ניגון קרני פרה, כעין פזר ותלישא [גדולה]".
בקבלה נמצאים רמזים רבים על קרני פרה, מהם כבר בתיקוני הזוהר.
בתיקוני הזוהר נאמר כי "קרני פרה" מכוונות לספירות נצח והוד ובאמצעותן ייערך קרב שבו יימחה עמלק, וכן שהן מרמזות לתלמידי חכמים המתווכחים ו"מתנגחים כשוורים" זה עם זה בלימוד התורה,
וכן שהם מרמזים למשיח בן דוד ולמשיח בן יוסף, שעליהם נאמר "אצמיח קרן לדוד" ו"מצמיח קרן ישועה".
ספירות אלו מתוארות כקרניים, ימנית ושמאלית בהתאמה, לספירת המלכות כשהיא מקבלת מהגבורה.
הן מתוארות גם כקרנים לספירת בינה כאשר היא משפעת בגבורה.
כך או כך מהוות הקרניים סמל לחוזק ומבטאות את ספירת הגבורה.
ב"אגרת הטעמים" לרבי חיים ויטאל נאמר כי "קרני פרה מרמז על השכינה ועל השפע שיושפע ממנה".
גם בספרות החסידית עסקו ברמזי טעם זה: בקונטרס "אמרי צדיקים" של רבי צבי חסיד מימפולה, הביא הסבר קבלי-חסידי מפי רבי לוי יצחק מברדיצ'ב המבוסס על כך שהטעם מורכב מתלישא קטנה ואחריה תלישא גדולה.
הרב משה וולפסון כתב ש"קרני פרה" מרמז על פירוד וגלות ועל חודש אב.
במאמר על טעמי הקריאה בקונטרס הדרוש "ברכת אברהם וקריאותיו" (פראג שנ"א), מעמיד את "קרני פרה" כנגד ספר איוב שבו נאמר "ועוללתי בעפר קרני", פסוק העוסק בשפל מצבו של איוב אך רומז לגאולה, ודומה בכך לפרה אדומה שלגביה נאמר "מטמאת טהורים ומטהרת טמאים".
ובשם רבי שמשון מאוסטרופולי דרשו: .
יש מי שציין, על פי הקשר כל הפעמים בהם מופיע "קרני פרה" בתנ"ך, כי הוא מעין "צלצול מהדהד" שבא להורות על משמעות ייחודית לאדם או לנושא שבמילה שבה מופיע טעם זה, והוא מציין את פירוט המשמעויות:
כשהוא המרכזי ובעל ההשפעה מתוך השאר המוזכרים אתו בפסוק או באותה הפרשה.
כאשר מתגלית בייחוד מהותו של אותו אדם המוזכר.
כאשר בא הפסוק להדגיש מוסר השכל על גמול טוב או רע שהתקיים במושא הפסוק, וכן לציון נבואה שהתגשמה.
במילה שנלמד ממנה כלל חשוב המשליך על מקומות אחרים, ואף הלכתיים.
ייצוג הטעם בתקן Unicode הוא U+059F.
כדי להפיק את הטעם "קרני פרה" ב־Windows במצב כתיבה עברי, יש להחזיק את מקש ה־Alt לחוץ, להקיש במקלדת הנומרית את ארבעת המספרים הבאים: 1, 4, 3, 9, ואז לשחרר את מקש ה־Alt.
מערכת Windows בגרסת 2000 ומעלה תומכת בטעמי המקרא, אך נדרש גופן מיוחד לשם התצוגה המדויקת שלהם, כמו גופן Ezra SIL המופץ כתוכנה חופשית.
קַרְנִיתִיִּים (שם מדעי: Cornaceae) הם משפחה של צמחים בסדרה במערכת בעלי פרחים.
המשפחה כוללת כ-85 מינים בשני סוגים: ו (באנגלית Dogwood).
הם משמשים בעיקר כצמחי נוי בפארקים ובגנים.
מינים מסוימים הם מקור לעץ כחומר גלם.
המשפחה נפוצה בעיקר באזורים ממוזגים בחצי הכדור הצפוני.
מינים מסוימים נמצאים גם באמריקה הדרומית הטרופית ובאפריקה.